करण औजला के मैनेजर समेत 3 गिरफ्तार; फेक पासपोर्ट पर गैंगस्टर्स को विदेश भेजने के आरोप
Sidhu Moosewala Accused Lawrence Bishnoi; Singer karan Aujla Manager Sharpy  Ghuman Arrest | Anmol Bishnoi Detention  पंजाबी सिंगर सिद्धू मूसेवाला हत्याकांड के मास्टरमाइंड गैंगस्टर लॉरेंस बिश्नोई के भाई अनमोल की वीडियो वायरल होने के बाद एंटी गैंगस्टर टास्क फोर्स (AGTF) ने सिंगर करण औजला के मैनेजर शारपी घुम्मण के खिलाफ कार्रवाई की है।
पंजाबी सिंगर सिद्धू मूसेवाला हत्याकांड के मास्टरमाइंड गैंगस्टर लॉरेंस के भाई की वीडियो सामने आने के बाद एंटी गैंगस्टर टास्क फोर्स (AGTF) एक्शन में है। AGTF ने सिंगर करण औजला के मैनेजर शारपी घुम्मण सहित 3 लोगों को गिरफ्तार किया है। यह गैंग जाली पासपोर्ट बना गैंगस्टर्स को बाहर भेजने का काम करता था।
DGP गौरव यादव ने बताया कि नकली पासपोर्ट बना गैंगस्टर्स को विदेश भेजने के आरोप में AGTF ने पटियाला निवासी सुखजिंदर सिंह उर्फ शारपी के अलावा काकी पिंड जालंधर निवासी ओंकार सिंह, बरेली निवासी प्रभजोत सिंह को भी गिरफ्तार किया है। इन सभी आरोपियों से पुलिस ने 9 फेक पासपोर्ट भी बरामद किए हैं।
तीनों आरोपी चला रहे थे अपना नेटवर्क
आरोपी जालंधर में एक इल्लीगल इमिग्रेशन फर्म भी चला रहे थे। तीनों का अपना नेटवर्क था। ओंकार ने बताया कि उसने बंबीहा गैंग के वरिंदर पाल उर्फ वीना बुट‌्टर, धर्मिंदर गुगनी गैंग के जसविंदर सिंह कट्‌टू को बाहर भेजने में मदद की थी।
इसी तरह प्रभजोत सिंह ने गैंगस्टर दीपक बॉक्सर का फेक पासपोर्ट बना बाहर भेजा था। इसी तरह शारपी ने हैरी चट्‌ठा गैंग के दपिंदर सिंह उर्फ दीपू अजनाला का पासपोर्ट बना विदेश भेजा था। अनमोल बिश्नोई के पासपोर्ट के बारे में अभी DGP गौरव यादव की तरफ से जानकारी नहीं दी गई है।
अनमोल की वीडियो आने के बाद जागी पुलिस
गौरतलब है कि 16 अप्रैल को पंजाबी सिंगर करण औजला और शैरी मान की USA में शादी में गाते हुए की वीडियो सामने आई थी। इस वीडियो में लॉरेंस का भाई अनमोल नाचते हुए दिखा था। हैरानी की बात यह थी कि विदेश मंत्रालय ने सितंबर 2022 में बयान जारी किया था कि अनमोल को कीनिया में डिटेन किया गया है, लेकिन अप्रैल में उसकी वीडियो सामने आने के बाद विदेश मंत्रालय को भी इस पर सफाई देनी पड़ी थी।
अनमोल के बारे में करेगी पूछताछ
मिली जानकारी के अनुसार, शारपी को पटियाला से गिरफ्तार किया गया है। शारपी सिंगर करण औजला का खास है। करण औजला के साथ-साथ दिखने के अलावा उसका नाम कबड्‌डी कार्यक्रम आयोजित करवाने में भी आता है। फिलहाल AGTF उससे अनमोल के बारे में पूछताछ करना चाहती है।
खुफिया एजेंसियों पर उठे थे सवाल
सिद्धू मूसेवाला हत्याकांड में लॉरेंस के साथ-साथ अनमोल का नाम भी सामने आया था। लॉरेंस ने उसे नेपाल के रास्ते फेक पासपोर्ट के साथ विदेश भिजवा दिया था, लेकिन हैरानी की बात है कि सितंबर 2022 में उसके डिटेन किए जाने की जानकारी के बाद न ही पंजाब सरकार और न ही राज्य सरकार की खुफिया एजेंसियों ने अनमोल की सुध ली।
वह अमेरिका में खुला घूम रहा था और विदेश मंत्रालय को यह भी पता नहीं था कि अमेरिकी सरकार ने उसकी डिटेंशन खत्म कर उसे खुला छोड़ दिया है।
यह खबरें भी पढ़ें:- 
मूसेवाला मर्डर में शामिल लॉरेंस का भाई अमेरिका में: सिंगर औजला व शैरी मान के गीतों पर झूम रहा; बलकौर सिद्धू बोले- सब मिले हुए 
पंजाबी सिंगर सिद्धू मूसेवाला के कत्ल में शामिल अनमोल अमेरिका में दिखा है। अनमोल मूसेवाला हत्याकांड के मास्टरमाइंड गैंगस्टर लॉरेंस का भाई है। वह पंजाबी सिंगर करण औजला और शैरी मान के शो में पहुंचा हुआ था। सिद्धू मूसेवाला के पिता बलकौर सिंह ने कहा कि सरकार की एक और बात झूठी निकली। ऐसा लगता है कि सब मिले हुए हैं (पूरी खबर पढ़ें)
लॉरेंस के भाई की VIDEO पर केंद्र सरकार एक्टिव: केंद्र ने कहा- सितंबर में डिटेन था; अभी की जानकारी ले रहे, मूसेवाला मर्डर में शामिल था अनमोल 
पंजाबी सिंगर सिद्धू मूसेवाला के मर्डर की साजिश में शामिल गैंगस्टर लॉरेंस के भाई अनमोल लॉरेंस का अमेरिका से वीडियो सामने आने के बाद केंद्र सरकार एक्टिव हो गई है। अनमोल लॉरेंस हाल ही में कैलीफोर्निया में दो पंजाबी गायकों शैरी मान और करण औजला के साथ नजर आया था (पूरी खबर पढ़ें)